open-index/open-wikipedia-markdown huggingface dataset:
Άννα Παυλίδου

Η **Άννα Παυλίδου** (Θεσσαλονίκη, 18 Ιουνίου 1999) είναι μοντέλο και εστεμμένη Σταρ Ελλάς 2021. Εκπροσώπησε την Ελλάδα στο Διαγωνισμό Μις Διεθνής 2022.

## Βιογραφία
Η Άννα Παυλίδου γεννήθηκε το 1999 και μεγάλωσε στη Θεσσαλονίκη. Ξεκίνησε να εργάζεται ως μοντέλο στα 15 της χρόνια, όπου πήγε και στο πρώτο της πρακτορείο μοντέλων στη Θεσσαλονίκη, TEAM model management. Ολοκληρώνοντας το σχολείο σπούδασε μαιευτική - νοσηλευτική και έκανε την πρακτική της άσκηση πάνω στον παιδιατρικό τομέα. Στις 3 Νοεμβρίου 2021, έπειτα απο τη συμμετοχή της στα ελληνικά καλλιστεία (Σταρ Ελλάς 2021), στέφθηκε Σταρ Ελλάς 2021. Την ίδια χρονιά θα εκπροσωπούσε την Ελλάδα στα καλλιστεία Miss World στο Πουέρτο Ρίκο. Έπειτα από πρόβλημα στην είσοδό της στις Η.Π.Α. λόγω της πανδημίας του Covid 19, δεν κατέστη εφικτή η εκπροσώπησή της. Την επόμενη χρονιά, στις στις 13 Δεκεμβρίου 2022, εκπροσώπησε την Ελλάδα στον διαγωνισμό Miss International 2022 στο Τόκιο της Ιαπωνίας.

Τη σεζόν 2023-24 συμμετέχει στην κωμική σειρά του STAR, «Στα Σύνορα», κάνοντας έτσι το υποκριτικό της ντεμπούτο.

## Φιλμογραφία
### Τηλεόραση

## Παραπομπές

## εξωτερικοί σύνδεσμοι
*

Κατηγορία:Νικήτριες Σταρ Ελλάς
Κατηγορία:Ελληνίδες μοντέλα
Γιγκιτσάν Σαϊμπίρ

Ο **Γιγκιτσάν Σαϊμπίρ** (γεννήθηκε στις 27 Φεβρουαρίου 1999) είναι Τούρκος επαγγελματίας καλαθοσφαιριστής που παίζει ως πάουερ φόργουορντ για την Εφές Αναντολού του Τουρκικού Πρωταθλήματος (BSL) και της Ευρωλίγκας .  

## Παραπομπές


## Εξωτερικοί σύνδεσμοι
* Προφίλ Γιγκιτσάν Σαϊμπίρ στο Euroleague.net
* Προφίλ Γιγκιτσάν Σαϊμπίρ στο TBLStat.net
* Προφίλ Γιγκιτσάν Σαϊμπίρ στο eurobasket.com 
* Προφίλ Γιγκιτσάν Σαϊμπίρ στο tbf.org.tr (Ιστοσελίδα Τουρκικού Πρωταθλήματος) 

Κατηγορία:Τούρκοι καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Εφές Αναντόλου
Τόλγκα Γκετσίμ

Ο **Τόλγκα Γκετσίμ** (γεννήθηκε στις 27 Μαρτίου 1996) είναι Τούρκος επαγγελματίας καλαθοσφαιριστής της Εφές Αναντολού του Τουρκικού Πρωταθλήματος (BSL) και της Ευρωλίγκας . Παίζει κυρίως στη θέση του σμολ φόργουορντ, αλλά έχει και την ικανότητα να παίζει ως πόιντ γκαρντ και πάουερ φόργουορντ αν χρειαστεί.

## Επαγγελματική πορεία

### Πρώτα χρόνια
Ο Γκετσίμ γεννήθηκε στα Άδανα . Ξεκίνησε να παίζει μπάσκετ με την Άντανα Τσινάρλισπορ. Μεταπήδησε στην ομάδα νέων της Μπάνβιτ το 2008.

### Μπάνβιτ
Τα πρώτα χρόνια, έπαιξε για τις ομάδες παίδων, αστεριών και νέων της Μπάνβιτ. Δόθηκε δανεικός για τις περιόδους 2012–13 και 2013–14 στην ομάδα TB2L Μπαντιρμά Κιρμιζί, ο οποία είναι η πιλοτικός σύλλογος της Μπανβιτ. Το καλοκαίρι του 2014, ο Γκετσίμ πήγε στην πρώτη ομάδα Μπάνβιτ.

### Εφές Αναντολού
Στις 24 Ιουνίου 2019 υπέγραψε 2ετές συμβόλαιο με την Εφές Αναντολού . 

## Παραπομπές


## Εξωτερικοί σύνδεσμοι
* Ο Τόλγκα Γκετσίμ   στο draftexpress.com
* Ο Τόλγκα Γκετσίμ  στο eurobasket.com
* Ο Τόλγκα Γκετσίμ  στη FIBA
* Ο Τόλγκα Γκετσίμ  στο tblstat.net
* 

Κατηγορία:Τούρκοι καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Μπαντίρμα Μ.Ι.Κ.
Κατηγορία:Καλαθοσφαιριστές Εφές Αναντόλου
Διάσκεψη για τη Λιβύη 2021

Η **Διεθνής Διάσκεψη για τη Λιβύη το 2021** έλαβε χώρα στις 12 Νοεμβρίου 2021 στο Παρίσι. Στόχος της διάσκεψης ήταν οι προετοιμασίες για τη διεξαγωγή ελευθέρων εκλογών στη χώρα. 
## Ιστορική αναδρομή

Η Λιβύη μετά την Αραβική Άνοιξη το 2021 περιέπεσε σε μια περιδίνηση εσωτερικής αστάθειας και εμφύλιων ταραχών. Μετά την πτώση του Καντάφι το 2011 η χώρα διαιρέθηκε σε τρεις περιοχές με διαφορετικό κέντρο τοπικής διοίκησης η κάθε μία. Στην Τριπολίτιδα κυβερνούσε ο Φαγέζ αλ Σαράζ, στην Κυρηναϊκή ο Χαλίφα Χαφτάρ, ενώ άλλες περιοχές τελούν υπό άλλες τοπικές διοικήσεις, Στην προσπάθεια επαναφοράς μιας ομαλής και νόμιμης κατάστασης επιτεύχθηκε εκεχειρία που τερμάτισε τον πόλεμο στη Λιβύη τον Οκτώβριο του 2020, και στη συνέχεια σχηματίστηκε μεταβατική κυβέρνηση τον Μάρτιο του 2021 για να προετοιμάσει τις εκλογές που ορίστηκαν να γίνουν στις 24 Δεκεμβρίου 2021. Σημαντική προϋπόθεση για τη διεξαγωγή δημοκρατικών εκλογών είναι η απομάκρυνση όλων των ξένων δυνάμεων από τη χώρα. Προκειμένου να προετοιμαστούν οι συνθήκες αυτές διοργανώθηκε η Διεθνής Διάσκεψη για τη Λιβύη στις 12 Νοεμβρίου 2021, στην οποία έλαβαν μέρος τα εξής κράτη και οργανισμοί:
;Διοργανωτές
* 
* 
* 
* 
* 
; Μέλη
* 
* 
* 
*  (Προεδρία της Αφρικανικής Ένωσης, Προεδρία της Επιτροπής Υψηλού Επιπέδου της Αφρικανικής Ένωσης για τη Λιβύη)
* 
* 
* 
* 
*  (Προεδρία του Συμβουλίου Υπουργών του Συνδέσμου Αραβικών Κρατών)
* 
* 
* 
* 
* 
* 
* 
* 
* 
* 
* 
* 
* 
* 
* ο Σύνδεσμος Αραβικών Κρατών και η Εκτελεστική Γραμματεία της Ομάδας των Πέντε για το Σαχέλ

## Αποτελέσματα
Τα αποτελέσματα της διάσκεψης έχουν δεσμευτικό χαρακτήρα διεθνούς δικαίου. Στο κοινό ανακοινωθέν δώθηκε προτεραιώτητα στην αποχώρηση όλων των ξένων δυνάμεων, συμπεριλαμβανομένων και αυτών της Τουρκίας Η Ελλάδα δήλωσε ότι είναι έτοιμη να διαπραγματευτεί την οριοθέτηση ΑΟΖ με τη Λιβύη. Η συμμετοχή της Ελλάδας για πρώτη φορά σε τόσο ψηλό επίπεδο δηλώνει την αναβάθμιση του ρόλου της χώρας σε περιφερειακή δύναμη στην Ανατολική Μεσόγειο.

## Παραπομπές

## Εξωτερικοί σύνδεσμοι
*

Κατηγορία:Γεγονότα το 2021
Κατηγορία:Ιστορία της Λιβύης
Κατηγορία:Σύνοδοι κορυφής
Android 12

Το **Android 12** είναι η δωδέκατη σημαντική έκδοση και η 19η έκδοση του Android, του λειτουργικού συστήματος για έξυπνα κινητά τηλέφωνα που αναπτύχθηκε από την Open Handset Alliance με επικεφαλής την Google.  Η πρώτη beta κυκλοφόρησε στις 18 Μαΐου 2021. Το Android 12 κυκλοφόρησε δημόσια στις 4 Οκτωβρίου 2021, ενώ το Android 12 κυκλοφόρησε σε συσκευές Google Pixel (από Pixel 3 και άνω) στις 19 Οκτωβρίου 2021.

Στις 7 Μαρτίου 2022, η Google κυκλοφόρησε το Android 12L, μια ενδιάμεση έκδοση για το Android 12 που περιλαμβάνει τροποποιήσεις σχεδιασμού για μεγαλύτερες οθόνες και μικρές αλλαγές σταθερότητας στο λειτουργικό σύστημα.

## Παραπομπές


Κατηγορία:Android (λειτουργικό σύστημα)
Windows NT

Τo **Windows NT** είναι ένα ιδιόκτητο γραφικό λειτουργικό σύστημα που παράγεται από τη Microsoft, η πρώτη έκδοση της οποίας κυκλοφόρησε στις 27 Ιουλίου 1993. Είναι ένα ανεξάρτητο από επεξεργαστή, πολυεπεξεργαζόμενο και λειτουργικό πολλαπλών χρηστών.

## Παραπομπές



Κατηγορία:Microsoft Windows
Φονική επιθυμία

Το ***Φονική επιθυμία*** (ιαπωνικά: 赤い殺意, προφέρεται: Ακάι Σατσούι, "Κόκκινη πρόθεση για φόνο") είναι μια ιαπωνική δραματική κινηματογραφική ταινία παραγωγής του 1964 του σκηνοθέτη Σοχέι Ιμαμούρα.  

## Πλοκή
Η Σάντακο, μια ευτραφής νεαρή γυναίκα, ζει με τον σύζυγό της Κόιτσι, ο οποιος είναι βιβλιοθηκάριος και έχει μια σχέση διαρκείας με μια συνάδελφό του, τη Γιόσικο. Παρά το γεγονός ότι η Σάντακο φροντίζει τον μικρό γιο του Κόιτσι από προηγούμενο γάμο του σαν να ήταν πραγματική του μητέρα, η οικογένειά του τα βάζει μαζί της και αρνείται να την γράψει στο οικογενειακό μητρώο. Ενώ ο σύζυγός της λείπει, η Σάντακο πέφτει θύμα βιασμού από έναν διαρρήκτη, τον Χιραόκα, ο οποίος χρειάζεται χρήματα για να αγοράσει τα φάρμακα για την καρδιά του.

Τις επόμενες εβδομάδες, ο Χιραόκα επιτίθεται επανειλημμένα στη Σάντακο, αναπτύσσει μια εμμονή μαζί της και προσπαθεί να την πείσει να πάει ζήσει μαζί του στο Τόκιο. Η Σάντακο είναι απρόθυμη να ακολουθήσει το σχέδιό του και, παρόλο που τελικά δεν εκτελεί το αρχικό της σχέδιο να τον δηλητηριάσει κατά τη διάρκεια του κουραστικού τους περιπάτου μέσα σε ένα χιονισμένο τοπίο, τελικά αυτός πεθαίνει από την καρδιακή του νόσο. Στο τέλος της ταινίας, η Σάντακο έχει βρει την αυτοπεποίθηση να ασκήσει αγωγή κατά της οικογένειας του συζύγου της με στόχο να συμπεριληφθεί και η ίδια στο οικογενειακό μητρώο.

## Ηθοποιοί

* Μασούμι Χαρουκάουα - Σάντακο Τακαχάσι
* Κο Νισιμούρα - Κόιτσι Τακαχάσι
* Σιγκέρου Τσουγιουγκούτζι - Χιραόκα
* Γιούκο Κουσουνόκι - Γιόσικο Μασούντα
* Καζούο Κιταμούρα - Τακαχάσι
* Γιόσι Κάτο - Σέιζο Τακαχάσι

## Θέματα
Η ταινία *Φονική επιθυμία* ενσαρκώνει πολλά από τα κεντρικά θέματα που διέπουν την καριέρα του Σοχέι Ιμαμούρα. Δύο από τα βασικότερα αυτά θέματα είναι οι δυνατές γυναίκες κατώτερων κοινωνικών τάξεων, οι οποίες επιβιώνουν παρά την καταπίεση που υφίστανται από το περιβάλλον τους και μια γήινη, χιουμοριστική προσέγγιση στο σεξ.  Σύμφωνα με τον μελετητή κινηματογράφου Αλεξάντερ Τζακόμπι, η *Φονική επιθυμία*, όπως και η προηγούμενη ταινία του ίδιου σκηνοθέτη, που έχει τίτλο *Η γυναίκα έντομο*, έχει σχέση «με τον θρίαμβο αμοραλιστικών γυναικών έναντι των περιστάσεων». Έτσι, οι ηρωίδες και των δύο ταινιών «επιβιώνουν, χρησιμοποιώντας κάθε μέσο για να αντέξουν». 

## Υποδοχή
Η Τζέβα Λανγκ από το *Screen Slate* αποκάλεσε τη *Φονική επιθυμία* «ένα από τα πιο παράξενα αλλά και πιο ανταποδοτικά έργα στο σημαντικό ρεπερτόριο του Ιμαμούρα».  Σύμφωνα με τον Τζάσπερ Σαρπ από το *Midnight Eye*, η *Φονική επιθυμία*, παρόλο που είναι υπερβολική, «αποτελεί την πληρέστερη ενοποίηση των θεμάτων που απαρτίζουν τον αρχικό κύκλο χαρακτηριστικών [του Ιμαμούρα]». 

## Βραβεία
Η *Φονική επιθυμία* απέσπασε τα Βραβεία Κινηματογράφου Μαϊνίτσι Καλύτερου Ηθοποιού (για τον Κο Νισιμούρα), Β' Γυναικείου Ρόλου (για την Γιούκο Κουσουνόκι), Καλύτερης Φωτογραφίας και Καλύτερης Ηχογράφησης.  Ο Κο Νισιμούρα έλαβε επίσης το βραβείο Blue Ribbon δεύτερου ανδρικού ρόλου. 

## Παραπομπές

## Εξωτερικοί σύνδεσμοι

* 

Κατηγορία:Ιαπωνικές ασπρόμαυρες ταινίες
Κατηγορία:Ιαπωνικές δραματικές ταινίες
Κατηγορία:Ιαπωνικές ταινίες
Κατηγορία:Ταινίες του 1964
Ομερτσάν Ιλιάσογλου

Ο **Ομερτσάν Ιλιάσογλου** (Κωνσταντινούπολη, 1 Ιανουαρίου 2001) είναι Τούρκος επαγγελματίας καλαθοσφαιριστής που παίζει ως πόιντ γκαρντ για την Μπαχτσεσεχίρ Κολέζι του Τουρκικού Πρωταθλήματος (BSL). 

## Παραπομπές


## Εξωτερικοί σύνδεσμοι
* Προφίλ Ομερτσάν Ιλιάσογλου στο Euroleague.net
* Προφίλ Ομερτσάν Ιλιάσογλου στο TBLStat.net
* Προφίλ Ομερτσάν Ιλιάσογλου στο eurobasket.com 
* Προφίλ Ομερτσάν Ιλιάσογλου στην Ιστοσελίδα του Τουρκικού Πρωταθλήματος 

Κατηγορία:Τούρκοι καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Μπαχτσεσεχίρ Κολέζι Σ.Κ.
Γέφυρα Αγρίππα

Η **Γέφυρα του Αγρίππα** () ήταν αρχαία γέφυρα στον ποταμό Τίβερη στη Ρώμη. Βρισκόταν στα 160 μ. πιο πέρα από τη Γέφυρα Αυρήλιου (νυν Ponte Sisto), και είναι γνωστή από την ενεπίγραφη στήλη, που είχε στηθεί από τους *επιμελητές των οχθών* (curatores riparum) κατά τη διάρκεια του Πριγκιπάτου του Αυτοκράτορα Κλαύδιου, γεγονός που υποδηλώνει ότι κτίστηκε κατά τη διάρκεια ή πριν από την εποχή του Κλαύδιου. Αναστηλώθηκε το 147 μ.Χ. Η γέφυρα πήρε το όνομά της από τον Μάρκο Βιψάνιο Αγρίππα, στενό φίλο του Αυτοκράτορα Αυγούστου. Ο Αγρίππας νυμφεύτηκε την Ιουλία, κόρη του Αυγούστου, και το ζευγάρι ζούσε σε μία βίλα στην απέναντι όχθη του ποταμού Τίβερη. Για να συνδεθεί η βίλα του με το Άρεως Πεδίον, όπου ο Αγρίππας είχε κτίσει πολλά σημαντικά μνημεία, έχει προταθεί ότι ο Αγρίππας κατασκεύασε τη Γέφυρα αυτή.

Τα ερείπια τεσσάρων βάσεων από τη γέφυρα ανακαλύφθηκαν το 1887. Αυτά είναι ακόμη κάπως ορατά στη δεξιά όχθη, αλλά είναι κυρίως κάτω από το νερό. Αυτές οι βάσεις δεν είναι ευθυγραμμισμένες με τη σημερινή ροή του ποταμού. Η Γέφυρα του Αγρίππα επέζησε μέχρι τον Μεσαίωνα, συνδέοντας την περιοχή του Παλάτσο Φαρνέζε με τη Βίλα Φαρνεζίνα, που υποτίθεται ότι κτίστηκε στη θέση της βίλας του Aγρίππα. Ένα τόξο μίας γέφυρας που συνέδεε το Παλάτσο Φαρνέζε με τη Γέφυρα του Αγρίππα, είναι ακόμη άθικτο. Η Γέφυρα του Αγρίππα κατεδαφίστηκε, όταν ο πάπας Σίξτος Δ΄ διέταξε να κατασκευαστεί πιο πέρα μία νέα γέφυρα, η Ponte Sisto.

## Δείτε επίσης
* Κατάλογος ρωμαϊκών γεφυρών

## Βιβλιογραφικές αναφορές


## Εξωτερικοί σύνδεσμοι
* Ο ποταμός Τίβερης, οι γέφυρες του Τίβερη και το νησί του Τίβερη στη Ρώμη

Κατηγορία:Γέφυρες στη Ρώμη
Κατηγορία:Ρωμαϊκές γέφυρες στην Ιταλία
Κατηγορία:Κατεδαφισμένες γέφυρες
You (τηλεοπτική σειρά)

Το **You** είναι αμερικανική τηλεοπτική σειρά κατηγορίας Ψυχολογικό θρίλερ . Είναι βασισμένο στα βιβλία της  Caroline Kepnes και αναπτύχθηκε απο τους Greg Berlanti και Sera Gamble.
Η παραγωγή έγινε από τις εταιρείες Alloy Entertainment και A&E Networks σε συνεργασία με την Warner Bros. Television Studios.

Η πρώτη σεζόν ,όπου ήταν βασισμένη στο βιβλίο You ,προβλήθηκε στο αμερικανικό κανάλι Lifetime τον Σεπτέμβρη του 2018 και διαδραματίζει την αγάπη και στην συνέχεια την εμμονή που αναπτύσσει ο ήρωας Τζό Γκόλντμπεργκ που τον υποδύεται ο ηθοποιός Πεν Μπάντζλι. Ακόμη στην σεζόν πρωταγωνιστούν οι Ελίζαμπεθ Λέιλ, Λουκά Παντοβάν, Ζακ Τσέρι, και Σέι Μίτσελ.

Στην συνέχεια ανακοινώθηκε ότι θα υπάρξει δεύτερη σεζόν βασισμένη στο βιβλίο Hidden Bodies , το επόμενο βιβλίο της Kepnes .Η σειρά αργότερα μεταφέρθηκε στο Netflix με την δεύτερη σεζόν να προβάλλεται τον Δεκέμβριο του 2019 .
Στο καστ προστέθηκαν οι  Βικτόρια Πεντρετί, Τζέιμς Σκάλι, Τζένα Ορτέγα, και Καρμέλα Ζουμπάντο.

Τον Ιανουάριο του 2020, ανακοινώθηκε η συνέχεια για τρίτη σεζόν από το Netflix, η οποία κυκλοφόρησε στις 15 Οκτωβρίου 2021. Η Σάφρον Μπάροους έγινε βασικό μέλος του κάστ ενώ προστέθηκαν οι νέοι ηθοποιοί Τράβις Βαν Γουίνκλ,Σαλίτα Γκραντ,Τάτι Γκαμπριέλ και Ντίλαν Άρνολντ. Τον Οκτώβριο του 2021, πριν από την πρεμιέρα της τρίτης σεζόν,ανακοινώθηκε ότι η σειρά θα συνεχιστεί και για τέταρτη σεζόν.

Κατηγορία:Αμερικανικές τηλεοπτικές σειρές
Οσφρητική μνήμη

Η **όσφρηση** ανήκει στις πέντε αισθήσεις του ανθρώπινου σώματος και μαζί με την γεύση είναι αισθήσεις ταυτοποίησης ουσιών. Παρόλο που όλες οι αισθήσεις συνδέονται με **αναμνήσεις**,τα αγγίγματα, οι ήχοι και οι εικόνες ξεθωριάζουν ενώ μυρωδιές και γεύσεις παραμένουν *χαραγμένες* στον ανθρώπινο εγκέφαλο. Η γεύση ωστόσο δεν είναι τόσο ανεπτυγμένη στον άνθρωπο και έτσι η όσφρηση συνδέεται με τη μνήμη περισσότερο από κάθε άλλη αίσθηση. 

thumb|Η δύναμη της όσφρησης
 
## Επιστημονική ανάλυση
Αυτό συμβαίνει γιατί με την εξελικτική διαδικασία του ανθρώπου η γεύση, η ακοή, η όραση και η αφή επαναπροσδιορίστηκαν και πλέον επικοινωνούν με τον ιππόκαμπο ,δηλαδή μία δομή που συμβάλλει στην διαδικασία σχηματισμού της μνήμης, μέσω ενδιάμεσου φλοιού. Αντίθετα, η όσφρηση εξακολουθεί να διατηρεί άμεση πρόσβαση στον ιππόκαμπο και οι οσφρητικές μνήμες αποθηκεύονται σχεδόν αυτούσιες στα δεδομένα του εγκεφάλου. Επομένως, οι αναμνήσεις που συνδέονται με μυρωδιές είναι πιο *ξεκάθαρες* στον ανθρώπινο νου και διεγείρουν πιο έντονα **συναισθήματα** στο άτομο.

## Παραπομπές

   
 
Κατηγορία:Όσφρηση
Κατηγορία:Μνήμη
Μπρους Ράουνερ

Ο **Μπρους Βίνσεντ Ράουνερ** (αγγλικά: *Bruce Vincent Rauner*, 18 Φεβρουαρίου 1956), είναι Αμερικανός επιχειρηματίας, φιλάνθρωπος και πολιτικός, που υπηρέτησε ως 42ος Κυβερνήτης του Ιλινόι από το 2015 έως το 2019. Είναι μέλος του Ρεπουμπλικανικού Κόμματος.

Πριν ασχοληθεί με την πολιτική, ήταν πρόεδρος και διευθύνων σύμβουλος (CEO) της επενδυτικής εταιρείας "R8 Capital Partners LLC", καθώς και ιδρυτής και πρόεδρος της ιδιωτικής εταιρείας μετοχών "GTCR" με έδρα το Σικάγο. Η προσωπική του περιουσία, ξεπερνάει τα 550 εκατομμύρια δολάρια.

Ο Ράουνερ, αφού κέρδισε το χρίσμα του Ρεπουμπλικανικού Κόμματος, στις Κυβερνητικές εκλογές του 2014 στο Ιλινόι, κατάφερε να νικήσει τον εν ενεργεία Δημοκρατικό Κυβερνήτη Πατ Κουίν, με ποσοστό 50.3% έναντι 46.3% των ψήφων. Στις Κυβερνητικές εκλογές του 2018 στο Ιλινόι, ηττήθηκε από τον Δημοκρατικό υποψήφιο και επιχειρηματία Τζέι Ρόμπερτ Πρίτσκερ, με ποσοστό 38.8% έναντι 54.5% του Πρίτσκερ.

Θεωρείται μετριοπαθής-φιλελεύθερος (κεντρώος) Ρεπουμπλικανός, και είναι κοινωνικά φιλελεύθερος και οικονομικά συντηρητικός.

## Βιογραφία
Ο Ράουνερ, γεννήθηκε τον Φεβρουάριο του 1956 και μεγάλωσε στο Σικάγο του Ιλινόι των ΗΠΑ, από τον Βίνσεντ Ράουνερ και την Άνν Έρικσον. Αφού αποφοίτησε το Λύκειο το 1974, σπούδασε Οικονομικά στο Κολλέγιο Ντάρτμουθ στο Νιου Χάμσαϊρ, λαμβάνοντας πτυχίο (BA) με διάκριση το 1978. Στη συνέχεια, πραγματοποίησε μεταπτυχιακές σπουδές στη Διοίκηση Επιχειρήσεων στο Πανεπιστήμιο Χάρβαρντ, λαμβάνοντας μεταπτυχιακό δίπλωμα (MBA) το 1981.

Ύστερα από την εκλογική ήττα το 2018, ο Ράουνερ, μετακόμισε στην Φλόριντα.

## Παραπομπές


Κατηγορία:Κυβερνήτες του Ιλινόι
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:Απόφοιτοι του Πανεπιστημίου Χάρβαρντ
Πόντε Εμίλιο

Η **Πόντε Εμίλιο**, (λατιν.: *Pons Aemilius*, ιταλ.: *Ponte Emilio*), που σήμερα ονομάζεται **Πόντε Ρόττο**  (*Ponte Rotto*), είναι η παλαιότερη  λίθινη γέφυρα του Τίβερη στη Ρώμη και συνέδεε το Βοαρία Αγορά (αγορά των βοοειδών) με το Tραστέβερε.
Σήμερα παραμένει όρθιο μόνο το μεσαίο τόξο, εξ ου και το σύγχρονο όνομα σε *Σπασμένο γεφύρι* (ponte rotto).

Η γέφυρα στην πρώτη της μορφή ήταν ξύλινη, αλλά τον 2ο αι. π.Χ. ανακατασκευάστηκε με πέτρα.

## Ιστορία

### Κλασική αρχαιότητα
Οι παλαιότερες βάσεις της γέφυρας τοποθετήθηκαν πιθανώς, όταν κατασκευάστηκε η Βία Αυρηλία (από τον Γ. Αυρήλιο Κόττα) στα μέσα του 2ου αι. π.Χ.  Σύμφωνα με τον Τίτο Λίβιο υπήρχε μία γέφυρα στην ίδια τοποθεσία με το Pons Aemilius το 192 π.Χ. Η πρώτη πέτρινη γέφυρα κατασκευάστηκε από τον τιμητή Mάρκο Φούλβιο Νομπίλιορ αρκετά χρόνια μετά, το 179 π.Χ. , αν και δεν ολοκληρώθηκε παρά το 151 π.Χ.  Οι βάσεις της γέφυρας χρονολογούνται από αυτή την πρώιμη περίοδο, αν και τα τόξα της κατασκευάστηκαν από τον Σκιπίωνα Αιμιλιανό και τον Λεύκιο Μόμμιο το 142 π.Χ.   Η γέφυρα κράτησε τη θέση της για αρκετές εκατοντάδες χρόνια, αν και επισκευάστηκε και ξανακτίστηκε από τον Αύγουστο  και αργότερα από τον Αυτοκράτορα Πρόβο το 280 μ.Χ. 

### Μεσαίωνας
[αριστερά|μικρογραφία|Το Πόντε Ρότο το 1690) από τον [Κασπάρ φαν Βίττελ|φαν Βίτελ, που δείχνει τις ζημιές που προκλήθηκαν από τις σοβαρές πλημμύρες.]]

Μετά την έλευση των Οστρογόθων, η γέφυρα υπέστη πολλές ζημιές από πλημμύρες, με κάθε πλημμύρα να έχει όλο και μεγαλύτερη φθορά στη συνολική κατασκευή. Υπέστη για πρώτη φορά σοβαρές ζημιές το 1230, μετά τις οποίες ξανακτίστηκε από τον πάπα Γρηγόριο ΙΔ΄. Αργότερα η γέφυρα υπέστη σοβαρότερες ζημιές από την πλημμύρα του 1557, αλλά αργότερα κτίστηκε πάλι από τον πάπα Γρηγόριο ΙΓ΄. Τα απομεινάρια της γέφυρας σήμερα εξακολουθούν να φέρουν λατινικές επιγραφές, που περιγράφουν λεπτομερώς την ανακαίνιση της γέφυρας από τον Γρηγόριο ΙΓ΄.   Τέλος, οι πλημμύρες το 1575 και το 1598 παρέσυραν το ανατολικό μισό, με αποτέλεσμα να εγκαταλειφθεί ως λειτουργική γέφυρα για αρκετούς αιώνες.   Για πολλά χρόνια χρησιμοποιόταν ως προβλήτα ψαρέματος.  Το 1853 ο πάπας Πίος Θ΄ έβαλε τα υπολείμματα της γέφυρας να συνδεθούν με την ηπειρωτική χώρα μέσω μίας σιδερένιας πεζογέφυρας, αλλά το βαρύ μέταλλο αποδυνάμωσε τη δομική ακεραιότητα της πέτρας.   Το υπόλοιπο μισό κατεδαφίστηκε το 1887, για να δημιουργηθεί χώρος για το Πόντε Παλατίνο, αφήνοντας πίσω μόνο ένα τόξο, που παραμένει μέχρι σήμερα. 

## Βιβλιογραφικές αναφορές


## Πηγές
*  
* 
* 
* 
* 
* 
* 

## Εξωτερικοί σύνδεσμοι
*   
* Τα ύδατα της Ρώμης: Γέφυρες του ποταμού Τίβερη και η ανάπτυξη της αρχαίας πόλης της Ρώμης 
* Πανοράματα 360° υψηλής ανάλυσης και εικόνες του Pons Aemilius | Άτλας Τέχνης 

Κατηγορία:Γέφυρες στη Ρώμη
Κατηγορία:Τοπογραφία της αρχαίας Ρώμης
Ποταμός Γκάμπια

Ο **Ποταμός Γκάμπια** είναι ποταμός της Δυτικής Αφρικής και είναι ένα από τα πιο διάσημα μέρη επίσκεψης στη Γκάμπια. Το όνομά του προήλθε από τη χώρα την οποία διασχίζει στο μεγαλύτερο μήκος του (Γκάμπια). Ο πιο γνωστός οικισμός του ποταμού είναι η πόλη του Μπανζούλ η οποία αποτελεί και πρωτεύουσα της χώρας.

## Περιγραφή

Οι πηγές του ποταμού βρίσκονται στη Γουινέα και συγκεκριμένα στο οροπέδιο **Futa Jallon** και οι εκβολές του στον Ατλαντικό Ωκεανό. Το μήκος του είναι *χίλια εκατό χιλιόμετρα (1.100χλμ)* ενώ το πλάτος του κυμαίνεται από *δέκα έξι χιλιόμετρα (16χλμ) έως και διακόσια μέτρα (200μ)*. Τα νερά του είναι λασπώδη ενώ το βάθος του δεν ξεπερνά τα *οχτώ μέτρα (8μ)*. Ορισμένοι παραπόταμοί του είναι οι ποταμοί **Bao** και **Balong**.

## Χλωρίδα-πανίδα

Ο ποταμός Γκάμπια ολοκληρώνει το παζλ μιας μεγάλης ζούγκλας. Εκεί παρατηρούνται μεγάλες εκτάσεις τροπικών δασών. Ο ποταμός αποτελεί κατοικία για πολλά είδη άγριων ζώων όπως ιπποπόταμοι, κροκόδειλοι, φίδια. Γύρω από αυτόν θα συναντήσει κανείς μπαμπουίνους, χιμπατζήδες και αντιλόπες. 

 
## Τοπικές ασχολίες

Οι πληθυσμοί που διαμένουν κοντά στις όχθες του ποταμού, ασχολούνται κυρίως με τη γεωργία, καθώς προσφέρεται ένα προσοδοφόρο έδαφος από τα νερά του. Επιπλέον, υπάρχουν κάτοικοι:
***κτηνοτρόφοι** με την ονομασία *Fulbe*
***τεχνίτες** με την ονομασία *Sarakole*

## Παραπομπές


## Πηγές
* https://el.hoboetc.com/novosti-i-obschestvo/22289-gambiya-reka-rezhim-pritoki-istok-foto-opisanie.html
* https://delphipages.live/el/%CE%B4%CE%B9%CE%AC%CF%86%CE%BF%CF%81%CE%B1/gambia-river 

Κατηγορία:Ποταμοί της Γκάμπια
Κατηγορία:Ποταμοί της Γουινέας
Κατηγορία:Ποταμοί της Σενεγάλης
Κατηγορία:Διεθνείς ποταμοί της Αφρικής
Ποταμός Χάντσον

Ο **ποταμός Χάντσον** () είναι ποταμός 507 χιλιομέτρων, ο οποίος βρίσκεται σχεδόν εξολοκλήρου στην πολιτεία της Νέας Υόρκης, των ΗΠΑ, με μόνη εξαίρεση το τελευταίο του τμήμα (τελευταία 34 χιλιόμετρα), που ορίζει τα σύνορα μεταξύ Νέας Υόρκης και πολιτείας του Νιού Τζέρσεϋ. Ο ποταμός ρέει από την βόρεια στην νότια Νέα Υόρκη, κυρίως απο ανατολική της πλευρά. Πηγές του είναι διάφορες μεταγλωσσικές λίμνες στα βουνά Αντιρόντακ κοντά στο Όρος Μάρσι, το υψηλότερο σημείο της Νέας Υόρκης . Η πορεία του συνεχίζεται με την Κοιλάδα Χάντσον και τέλος κατευθύνεται προς τον Άνω κόλπο της Νέας Υόρκης όπου και έχει τις εκβολές του.

## Ιστορία
Πριν την ευρωπαϊκή εξερεύνηση, ο ποταμός ήταν γνωστός από τους ιθαγενείς που διέμεναν στην περιοχή ως ***Muhheakunnuk*** (Νερά συνεχώς σε κίνηση). Ωστόσο στην πορεία ο Χένρυ Χάντσον,ένας Άγγλος που έπλεε για την Ολλανδική Εταιρεία Ανατολικών Ινδιών, εξερεύνησε τον ποταμό το 1609 και του έδωσε το όνομα του. Νωρίτερα, ο Ιταλός εξερευνητής Τζοβάνι ντα Βερρατσάνο,που έπλεε για τον βασιλιά Φραγκίσκο Α' της Γαλλίας το 1524, είχε παρατηρήσει τον ποταμό-ως και ο πρώτος Ευρωπαίος γνωστός που εισήλθε στον Άνω κόλπο της Νέας Υόρκης-όμως θεώρησε ότι ο ποταμός ήταν εκβολή. Οι Ολλανδοί άποικοι ονόμασαν τον ποταμό Βόρειο Ποταμό - με τον ποταμό Ντέλαγουερ να ονομάζεται Νότιος Ποταμός - και αποτελούσε τη ραχοκοκαλιά της ολλανδικής αποικίας της Νέας Ολλανδίας. Οι οικισμοί της αποικίας συγκεντρώθηκαν γύρω από το Χάντσον και η στρατηγική του σημασία ως πύλη προς το αμερικανικό εσωτερικό οδήγησε σε χρόνια ανταγωνισμού μεταξύ των Άγγλων και των Ολλανδών για τον έλεγχο του ποταμού και της αποικίας.

## Παραπομπές

## Δείτε επίσης
*Νέα Υόρκη
*Νιού Τζέρσεϋ

## Εξωτερικοί σύνδεσμοι
* 

Κατηγορία:Ποταμοί των ΗΠΑ
Διλοφόσαυρος

Ο**Διλοφόσαυρος** ήταν ένας σαρκοφάγος δεινόσαυρος ,ο οποίος είχε ένα χαρακτηριστικό διπλό λόφιο στο πρόσωπό του που τον ξεχώριζε από τα άλλα είδη δεινοσαύρων και ανήκει στο γένος των σαυρίσχιων θηριόποδων δεινοσαύρων. Έζησε στην τωρινή Βόρεια Αμερική την Ιουράσια περίοδο και το μήκος του έφτανε μέχρι και τα εφτά μέτρα. Ακόμη, τρεφόταν με μικρότερους φυτοφάγους δεινόσαυρους και σύμφωνα με εκτιμήσεις, επειδή το σαγόνι του θεωρούνταν σχετίκα αδύναμο, λογικά σκότωνε τα θύματά του με τα κοφτερά νύχια των ποδιών του.

## Παραπομπές


Κατηγορία:Σαυρίσχια
Αλευρομουτζούρωμα

Το **Αλευρομουτζούρωμα** είναι ένα έθιμο που λαμβάνει χώρα στο Γαλαξίδι όπου οι καρναβαλιστές πασαλείφονται με αλεύρι και χορεύουν κυκλικά κάθε χρόνο την Καθαρά Δευτέρα με μουσικές. Ο πόλεμος αυτός ξεκινάει με τη διανομή του αλευριού από τον Δήμο, όπου παρέχεται δωρεάν σε όλους ενώ χρησιμοποιούνται φούμο και διάφορα χρώματα από τους νέους.

## Η ιστορία του Αλευρομουτζουρώματος

Η ιστορία του εθίμου του Αλευρομουτζουρώματος έχει τις ρίζες του στα βάθη των αιώνων, πιθανότατα στη Βυζαντινή εποχή, περίοδο κατά την οποία οι παλιάτσοι των ιπποδρόμων έβαφαν τα πρόσωπά τους.
Την εποχή της ιστιοφόρου ναυτιλίας  , δηλαδή από το 1840 και μετά, η γιορτή αυτή πήρε μεγάλες διαστάσεις καθώς οι ναυτικοί αποχαιρετούσαν με αυτό τον τρόπο τις οικογένειές τους. Οι Απόκριες και ιδιαίτερα η Καθαρά Δευτέρα ήταν ιδιαίτερα εθιμικές εορτές για τη ναυτική πολιτεία του Γαλαξειδίου, καθώς ήταν ώρα για γλέντι και ξεφάντωμα.
Κατά την περίοδο του Τριωδίου  άναβε και μια φωτιά στις γειτονιές και σε πολλά καφενεία της πόλης τα όργανα έπαιζαν ως τις πρωινές ώρες. Το αποκορύφωμα του αποκριάτικου αυτού γλεντιού ήταν τα Γαλαξειδιώτικα κούλουμα της «Καθαράς Δευτέρας». Στο λιμάνι του Γαλαξειδίου ξεκινούσε ο αλευροπόλεμος στο οποίο λάμβαναν μέρος μόνο άνδρες και πετούσαν αλεύρι μεταξύ τους. Οι γυναίκες συμμετείχαν πολύ αργότερα. Οι επισκέπτες που δεν ήθελαν να αλευρωθούν έπρεπε να έχουν οπωσδήποτε μια μουτζούρα ή ένα σταυρό στο μέτωπο από βερνίκι παπουτσιών.

## Παραπομπές


## Πηγές
* «ΤΟ ΓΑΛΑΞΕΙΔΙ ΣΤΟΝ ΚΑΙΡΟ ΤΩΝ ΚΑΡΑΒΙΩΝ» του Ευθυμίου Ν. Γουργουρή
* «Το Γαλαξείδι, Μια πανάρχαια Ναυτική Πολιτεία», του Αναστάσιου Ι. Σκιαδά

Κατηγορία:Έθιμα
Κατηγορία:Γαλαξίδι
Πανελλήνιο πρωτάθλημα στίβου ανδρών 2022

Το **108ο [[Πανελλήνιο πρωτάθλημα στίβου ανδρών]]** διεξήχθη 25–26 Ιουνίου 2022 στο Καυτανζόγλειο Στάδιο, στη Θεσσαλονίκη, εκτός από τα πρωταθλήματα Δεκάθλου, 35 χλμ/20 χλμ βάδην και των 10.000 μ., που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για δέκατη πέμπτη φορά στην ιστορία του. 


File:WK040202 polsstok karalis.jpg|Εμμανουήλ Καραλής. Χρυσό μετάλλιο στο επί κοντώ.
File:Aléxandros Papamihaíl 1.JPG|Αλέξανδρος Παπαμιχαήλ. Χρυσό μετάλλιο στα 20 και 50 χλμ βάδην.


## Σχόλια
Συνολικά στα ανδρικά αγωνίσματα βαθμολογήθηκαν 100 σωματεία.

## Αποτελέσματα

## Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές.

**Δέκαθλο**. Διεξήχθη στην Πάτρα 23-24 Ιουλίου 2022.
**10.000μ**. Διεξήχθη στην Λαμία στις 7 Μαΐου 2022.
**Ημιμαραθώνιος**. Διεξήχθη 20 Μαρτίου στην Αθήνα.
**Μαραθώνιος**. Διεξήχθη στις 13-14 Νοεμβρίου 2021 (δηλ. στα πλαίσια της σεζόν 2021-2022), ταυτόχρονα με τον 38ο Αυθεντικό Μαραθώνιο της Αθήνας.
**20 χλμ βάδην**. Διεξήχθη στην Πάτρα στις 8 Μαΐου 2022.
**35 χλμ βάδην**. Διεξήχθη στα Μέγαρα στις 23 Ιανουαρίου 2022.

### Αποτελέσματα

## Βαθμολογία Συλλόγων

## Πηγές
* ΣΕΓΑΣ: Πανελλήνιο Πρωτάθλημα Ανδρών/Γυναικών, Θεσσαλονίκη (25-26/6).
* ΣΕΓΑΣ: Πανελλήνιο Πρωτάθλημα 10.000 μ. Α/Γ και Κ23 Λαμία (7/5). 
* ΣΕΓΑΣ: Πανελλήνιο Πρωτάθλημα συνθέτων Ανδρών/Γυναικων, Πάτρα (23-24/7). 
* ΣΕΓΑΣ: Πανελλήνιο Πρωτάθλημα 20χλμ. Βάδην, Πάτρα (8/5). 
* ΣΕΓΑΣ: Πανελλήνιο Πανελλήνιο Πρωτάθλημα 35χλμ. βάδην Α/Γ, Μέγαρα (23/1). 
* ΣΕΓΑΣ: Πανελλήνιο Πρωτάθλημα Ημιμαραθωνίου 20/3 Αθήνα. 
*Αποτελέσματα Πανελλήνιου Πρωταθλήματος Μαραθωνίου 2021 

## Παραπομπές


Ανδρων
Κατηγορία:Στίβος το 2022
Κατηγορία:Αθλητισμός στην Θεσσαλονίκη
Βουλγαρικές γενικές εκλογές 2021

Στις 14 Νοεμβρίου 2021 διεξήχθησαν **γενικές εκλογές στη [[Βουλγαρία]]**, για να εκλεγούν ο Πρόεδρος, ο Αντιπρόεδρος και τα μέλη της Εθνοσυνέλευσης.

Οι κάλπες άνοιξαν από τις 7 το πρωί για τους 6,5 εκατομ. εγγεγραμμένους ψηφοφόρους της χώρας. Στην προεδρική εκλογή συμμετέχουν 23 υποψήφιοι, μαζί με ισάριθμους υποψήφιους για τη θέση του Αντιπροέδρου. Μεταξύ αυτών, ο απερχόμενος Πρόεδρος Ρούμεν Ράντεφ, ο οποίος διεκδίκησε την επανεκλογή του για μία δεύτερη θητεία. 

Αυτή είναι η τρίτη φορά που διεξήχθησαν βουλευτικές εκλογές μέσα στο 2021. Μετά τις εκλογές, η κυβέρνηση θα πρέπει να βγάλει τη χώρα από το πολιτικό αδιέξοδο που άρχισε με την πανδημία, και να αντιμετωπίσει τα σοβαρά ζητήματα που άφησε η κρίση. Παράλληλα, θα πρέπει να εφαρμόσουν το πολιτικό πρόγραμμα που θα βάλει τη Βουλγαρία στην Ευρωζώνη εμπρόθεσμα (από την 1η Ιανουαρίου 2024).

Στον πρώτο γύρο της προεδρικής εκλογής πλειοψήφησαν ο Ρούμεν Ράντεφ με 49,4% και ο Αναστάς Γκερτζίκοφ με 22%. Οι δύο τους αναμετρήθηκαν στον δεύτερο γύρο της εκλογής, στις 21 Νοεμβρίου 2021. Ο Ρούμεν Ράντεφ επανεξελέγη Πρόεδρος με το 66,7% των ψήφων. Στις βουλευτικές εκλογές, η νεοσύστατη συμμαχία Συνεχίζουμε Την Αλλαγή ήρθε πρώτη.

Μετά τις εκλογές 4 κόμματα, το Συνεχίζουμε την Αλλαγή, το Βουλγαρικό Σοσιαλιστικό Κόμμα, το Υπάρχει Τέτοιος Λαός και η Δημοκρατική Βουλγαρία, συμφώνησαν να σχηματίσουν κυβέρνηση συνεργασίας με Πρωθυπουργό τον Κίριλ Πέτκοφ. Η κυβέρνηση του Πέτκοφ ανέλαβε καθήκοντα στις 13 Δεκεμβρίου 2021.
μικρογραφία|400x400εσ|Η προσέλευση στον 1ο γύρο των εκλογών ανά περιφέρεια.

## Εκλογικό σύστημα

### Προεδρική εκλογή
Σύμφωνα με το Βουλγαρικό Σύνταγμα, ο Πρόεδρος και ο Αντιπρόεδρος εκλέγονται με δημοκρατικές, άμεσες εκλογές, για πενταετή θητεία. Το εκλογικό σύστημα είναι απλό πλειοψηφικό. Ο υποψήφιος Πρόεδρος συμμετέχει στην εκλογή μαζί (σε κοινό ψηφοδέλτιο) με έναν υποψήφιο για Αντιπρόεδρο. Το ζεύγος υποψηφίων που θα εξασφαλίσει την απόλυτη πλειοψηφία, δηλαδή πάνω από 50% των έγκυρων ψήφων, ανακηρύσσονται νικητές. Αν στον πρώτο γύρο δεν αναδειχθούν νικητές τότε διεξάγεται δεύτερος γύρος, εντός 7 ημερών, στον οποίο συμμετέχουν τα δύο ζεύγη υποψηφίων που πλειοψήφησαν στον πρώτο.
μικρογραφία|380x380εσ|Η προσέλευση στον 2ο γύρο των εκλογών.

### Βουλευτικές εκλογές
Τα 240 μέλη της Εθνοσυνέλευσης εκλέγονται για τετραετή θητεία, με αναλογική εκπροσώπηση από 31 πολυεδρικές εκλογικές περιφέρειες, που έχουν 4-16 έδρες έκαστη. Οι εκλογείς ψηφίζουν από καταλόγους υποψηφίων πολιτικών κομμάτων βάζοντας έναν σταυρό προτίμησης δίπλα στον υποψήφιο της επιλογής τους. Το εκλογικό όριο για να μπει ένα κόμμα στο κοινοβούλιο είναι 4% του συνολικού αριθμού έγκυρων ψήφων. Η κατανομή των εδρών γίνεται με τη μέθοδο των μεγαλύτερων υπολοίπων.

## Αποτελέσματα

### Αποτελέσματα προεδρικής εκλογής

### Αποτελέσματα βουλευτικών εκλογών

### Εκλογικοί χάρτες

Αρχείο:Βουλγαρικές βουλευτικές εκλογές Νοεμβρίου 2021.png|Αποτελέσματα των βουλευτικών εκλογών


## Παραπομπές


Κατηγορία:Εκλογές του 2021
2021 11
Γενικό Νοσοκομείο Νοσημάτων Θώρακος Αθηνών «Η Σωτηρία»

Το **Νοσοκομείο Σωτηρία**, με την επίσημη ονομασία **Γενικό Νοσοκομείο Νοσημάτων Θώρακος Αθηνών**, είναι νοσοκομείο που βρίσκεται επί της λεωφόρου Μεσογείων στην Αθήνα, το οποίο εξειδικεύεται στην πνευμονολογία και τα νοσήματα του αναπνευστικού συστήματος. Ιδρύθηκε το 1902 από τη Σοφία Σλήμαν ως σανατόριο για τους νοσούντες από την πνευμονική φυματίωση και λειτουργεί ως Γενικό Νοσοκομείο από το 1950. Αποτελεί μέρος του Εθνικού Συστήματος Υγείας (ΕΣΥ) και ανήκει στην 1η Υγειονομική Περιφέρεια Αττικής. Είναι αναγνωρισμένο ως ένα από τα μεγαλύτερα πνευμονολογικά νοσοκομεία της Ευρώπης και το μεγαλύτερο της Ελλάδας. Ιδιαιτερότητα του Σωτηρία είναι πως είναι χτισμένο μέσα σε φυσικό περιβάλλον με μεγάλη έκταση και πολλά δέντρα και απαρτίζεται από 34 διώροφα κτήρια με μπαλκόνια που βρίσκονται σε διαφορετικά μέρη μέσα στο χώρο. Αυτός ο τρόπος ευρύχωρης διάταξης είχε επιλεχτεί καθώς ο καθαρός αέρας συνέβαλλε στην καταπολέμηση της φυματίωσης.

## Ιστορικό
### Ίδρυση
Το σχέδιο για τη δημιουργία του νοσοκομείου Σωτηρία ως σανατόριο ξεκίνησε από τη Σοφία Σλήμαν όταν επισκέφθηκε φυματικούς στρατιώτες του ελληνικοτουρκικού πολέμου του 1897 στο Νοσοκομείο Ελπίς. Έγινε επικεφαλής ενός «ομίλου κυριών» και με τον όμιλο αυτόν κατάφερε να συστήσει το σανατόριο και μέχρι το 1902 να λάβει υποστήριξη από την Ιερά Μονή Πετράκη που προσέφερε οικόπεδο 600 στρεμμάτων για το ίδρυμα. Το ίδιο έτος, Βασιλικό Διάταγμα διακήρυξε την ίδρυσή του.  

### Σανατόριο "Η Σωτηρία"
Μετά από 2 έτη εργασιών, καλυμμένων οικονομικά από τη Σοφία Σλήμαν, κατασκευάστηκε το πρώτο κτήριο σανατορίου στην Ελλάδα με 40 κλίνες και εγκαινιάστηκε από την βασίλισσα Όλγα. Με την εισαγωγή των πρώτων ασθενών με φθίση στις κλίνες, συνεχίστηκε η οικοδόμηση του σανατορίου μέσω δωρεών ιδιωτών. Από το 1919, το κράτος ανέλαβε τη διοίκησή του, ενώ η Σοφία Σλήμαν υπηρέτησε ως πρόεδρος του 8μελούς συμβουλίου του νοσοκομείου έως τον θάνατό της το 1932.  
Το 1936, το Σωτηρία εντάσσεται στον δημόσιο τομέα.

### Μετεξέλιξη
Από το 1950, σταδιακά υιοθετεί χαρακτήρα Γενικού Νοσοκομείου, παρέχοντας υπηρεσίες διάγνωσης, νοσηλείας και θεραπείας σε ασθενείς με νοσήματα του αναπνευστικού συστήματος με την ευρεία έννοια. Καθ’ αυτή την αλλαγή, ίδρυσε το πρώτο κέντρο αντιμετώπισης της αναπνευστικής ανεπάρκειας και την πρώτη Θωρακοχειρουργική Κλινική στην Ελλάδα. Με την πάροδο του χρόνου επεκτάθηκε και σε άλλους ιατρικούς τομείς, όπως την καρδιολογία και την ψυχιατρική. 
Από το έτος 2020, το Σωτηρία αποτέλεσε ένα από τα κύρια κέντρα αναφοράς για ασθενείς με Covid-19 στην Ελλάδα. 

## Δείτε επίσης
* Κατάλογος Νοσοκομείων της Ελλάδας

## Παραπομπές


Κατηγορία:Νοσοκομεία στην Αθήνα
Πέστερα

Η **Πέστερα** (, ) είναι κωμόπολη στα βουνά της Ροδόπης, στη νότια Βουλγαρία. Βρίσκεται στην επαρχία Πάζαρτζικ κοντά στις πόλεις Μπάτακ και Μπρατσίγκοβο. Είναι η τρίτη μεγαλύτερη στην επαρχία μετά το Πάζαρτζικ και το Βέλιγκραντ και είναι η 45η μεγαλύτερη πόλη στη Βουλγαρία. Είναι το διοικητικό κέντρο του δήμου Πέστερα. Από τον Σεπτέμβριο του 2014, η Πέστερα έχει πληθυσμό 20.493 κατοίκους. Περίπου 5 χιλιόμετρα νότια, κατά μήκος του δρόμου προς το Μπάτακ, βρίσκεται ένα από τα πιο δημοφιλή σπήλαια στη Βουλγαρία, η Σνεζάνκα. Κοντά στην πόλη βρίσκεται ο υδροηλεκτρικός σταθμός της Πέστερα. Η πόλη είναι γνωστή για την παραγωγή αλκοολούχων ποτών μαστίχας με την επωνυμία Πεστέρσκα.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Βουλγαρίας
Χάρμανλι

Το **Χάρμανλι** (βουλγαρικά: Харманли) είναι κωμόπολη στην Επαρχία Χάσκοβο, στη νοτιοκεντρική Βουλγαρία. Είναι το διοικητικό κέντρο του ομώνυμου Δήμου Χάρμανλι. Από τον Δεκέμβριο του 2009, η κωμόπολη έχει πληθυσμό 19.734 κατοίκους.

Κοντά στην τοποθεσία του Χάρμανλι στην ύστερη αρχαιότητα, κατά τη διάρκεια του Πολέμου των Κιβαλών στις αρχές του 4ου αιώνα, διεξήχθη η Μάχη της Μάρδιας μεταξύ των Ρωμαίων αυτοκρατόρων Λικίνιο και Μέγα Κωνσταντίνο. Το Χάρμανλι ιδρύθηκε το 1510 κατά μήκος του δρόμου που συνδέει την Κεντρική Ευρώπη και την Ανατολία.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας
Καρνομπάτ

Το **Καρνομπάτ** (βουλγαρικά: Карнобат) είναι κωμόπολη στην Επαρχία Μπουργκάς, στη Νοτιοανατολική Βουλγαρία. Είναι το διοικητικό κέντρο του ομώνυμου Δήμου Καρνομπάτ. Από τον Δεκέμβριο του 2009, η πόλη έχει πληθυσμό 18.480 κατοίκους.

## Γεωγραφία
Ο δήμος Καρνομπάτ βρίσκεται στο νοτιοανατολικό τμήμα της Βουλγαρίας και εμπίπτει στα διοικητικά όρια της περιοχής του Πύργου. Το Πέρασμα Ρίσκι συνδέει τον δήμο με τη βόρεια Βουλγαρία. Η οροσειρά Καρνομπάτ-Αϊτός του Αίμου βρίσκεται στο βόρειο τμήμα του δήμου. Ο λόφος Χισάρ υψώνεται στα νότια της πόλης Καρνομπάτ. Η επικράτεια του δήμου Καρνομπάτ είναι 806 τετραγωνικά χιλιόμετρα, 87,37% εκ των οποίων είναι γεωργική γη, 9,81% δασική γη και 2,82% κατοικημένες περιοχές.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας
Γέφυρα Πρόβου

μικρογραφία|Τοποθεσία της Γέφυρας του Πρόβου σε χάρτη της αρχαίας Ρώμης.

Η **Γέφυρα του Πρόβου**, λατιν.: Pons Probi, ήταν μία γέφυρα επάνω από τον ποταμό Τίβερη στην Αρχαία Ρώμη, ακριβώς νότια της Πόρτα Τριγκεμίνα.

Η Γέφυρα του Πρόβου συνέδεε τον Αβεντίνο λόφο με το Tραστέβερε. Η ρωμαϊκή γέφυρα κατασκευάστηκε πιθανώς κατά τη διάρκεια της βασιλείας του Αυτοκράτορα Πρόβου (276–282). Πιθανόν να κτίστηκε λόγω των μεταρρυθμίσεων για τα σιτηρά του Αυρηλιανού, του προκατόχου του Πρόβου, που απαιτούσαν έναν αριθμό υδραγωγείων για τους υδρόμυλους σε αυτήν την περιοχή του Τραστέβερε και μία γέφυρα για τη μεταφορά των σιτηρών από αυτούς, διαμέσου του Τίβερη, στο κέντρο της πόλης.

Το 374 σημειώθηκε μία ισχυρή πλημμύρα στον Τίβερη και είναι πιθανό ότι αυτή προκάλεσε σημαντικές ζημιές στη γέφυρα. Μεταξύ 381 και 387 η γέφυρα ανακαινίστηκε ή ξανακτίστηκε πλήρως υπό τους Αυτοκράτορες Θεοδόσιο Α΄ και Βαλεντινιανό Β΄. Στον Μεσαίωνα η γέφυρα έγινε γνωστή ως *Νέα Γέφυρα* (Pons Novus) και *Μαρμάρινη Γέφυρα του Θεοδοσίου* (Pons Marmoreus Theodosii). 

Η γέφυρα κτίστηκε πάλι τον 11ο αι. και αργότερα καταστράφηκε μερικώς. Τα ερείπια κατεδαφίστηκαν πλήρως το 1484 με εντολή του πάπα Σίξτου Δ'. Τα υπολείμματα των αρχαίων βάσεων της γέφυρας ήταν ορατά μέχρι τη δεκαετία του 1870, όποτε η στάθμη του νερού στον Τίβερη ήταν χαμηλή. Οι βάσεις της Γέφυρας του Πρόβου αφαιρέθηκαν τελικά το 1878, για να περνούν τα σκάφη με ασφάλεια. 

## Δείτε επίσης
* Κατάλογος ρωμαϊκών γεφυρών

## Βιβλιογραφικές αναφορές


## Εξωτερικοί σύνδεσμοι
* Το Pons Probi στον ποταμό Τίβερη, τις γέφυρες του Τίβερη και το νησί του Τίβερη στη Ρώμη
* Taylor, Rabun ''Tiber River Bridges and the Development of the Ancient City of Rome''

Κατηγορία:Γέφυρες στη Ρώμη
Βάτσα (ποταμός)

Ο **Βάτσα** (, έως το 1945 Вѫча) είναι ποταμός στη νότια Βουλγαρία, ένας από τους κύριους δεξιούς παραποτάμους του Έβρου. Έχει μήκος 104 χλμ. και σχηματίζεται από τη συμβολή των ποταμών Τσάρντερε και Μπουινόβσκα. Ο Σιροκόλασκα είναι ένας άλλος παραπόταμος.

Ο Βάτσα διέρχεται από το φράγμα Κρίτσιμ και το φράγμα Βάτσα που εξασφαλίζουν πόσιμο νερό για τη Φιλιππούπολη και τις πεδιάδες της. Διασχίζει τη Ροδόπη σχηματίζοντας μια βαθιά κοιλάδα όπου βρίσκονται τα δύο φράγματα. Μια σημαντική πόλη στην κοιλάδα είναι το Ντέβιν. Είναι ο δεύτερος μεγαλύτερος ποταμός που έχει τις πηγές του στη Ροδόπη μετά τον Άρδα. Ο Βάτσα δεν ρέει κοντά σε καμία βιομηχανική επιχείρηση, γι' αυτό και τα νερά του καθαρά. Η προέλευση της κοιλάδας του είναι παρόμοια με αυτήν του ποταμού Τσεπελάρε.

## Συλλογή

Qzovirna stena Vycha.JPG|Φράγμα του Βάτσα
VachaLake.jpg|Τεχνητή λίμνη Βάτσα
Vutcha-river-2.jpg|Ο ποταμός Βάτσα κοντά στο χωριό Ιωακείμ Γκρούεβο
Vucha PAN-HDR.jpg| Πανοραμική θέα του φράγματος της τεχνητής λίμνης Βάτσα
Vacha river in Krichim.jpg|Ο ποταμός Βάτσα στο Κρίτσιμ


## Παραπομπές


Κατηγορία:Παραπόταμοι του Έβρου (Θράκη)
Κατηγορία:Ποταμοί της Βουλγαρίας
Πελατειακά Δίκτυα

Τα **πελατειακά δίκτυα** ή **δίκτυα πατρωνίας** αποτέλεσαν κατά την προεπαναστατική περίοδο την σημαντικότερη μορφή έκφρασης των αιτημάτων και των συμφερόντων των Ελλήνων υπηκόων.

## Αίτια Δημιουργίας
Ο έντονος ανταγωνισμός προσώπων για την κατάληψη θέσεων εξουσίας, η ελλιπής παροχή προστασίας στους Έλληνες υπηκόους από την οθωμανική διοίκηση σε περιπτώσεις παραβιάσεων και παρανομιών και η απουσία συστήματος κοινωνικής πρόνοιας ήταν οι βασικοί λόγοι που οδήγησαν στην δημιουργία των **δικτύων** αυτών στην ελληνική επικράτεια.

## Κυριότερα Δίκτυα
Τα κυριότερα **δίκτυα πατρωνίας** παρατηρούνται κατά την περίοδο *1715-1821* στην Πελοπόννησο,τα οποία διαχειρίζονταν οι πρόκριτοι και οι οικογένειες τους, στην Στερεά Ελλάδα, φορείς των οποίων ήταν ντόπιοι μεγαλοαρματολοί και στα νησιά του ελλαδικού χώρου, στα οποία κυριαρχούσαν έμποροι και πλοιοκτήτες.

## Σύγκριση με το Σήμερα
Σε αντίθεση με τα σημερινά κόμματα, τα **πελατειακά δίκτυα** δεν είχαν τυπική λειτουργία, αφού δεν διαμόρφωναν διαφορετικές πολιτικές αντιλήψεις και δεν είχαν λόγο σε ζητήματα σχετικά με την νομοθεσία ή την διοίκηση του κράτους.''

## Παραπομπές


## Εξωτερικοί Σύνδεσμοι

* 1. Πελατειακά δίκτυα επί τουρκοκρατίας - SlideShare
* Θέματα Νεοελληνικής Ιστορίας - Γ Λυκείου

Κατηγορία:Πολιτειακοί Θεσμοί της Ελληνικής Επανάστασης του 1821
One UI

Το **One UI** (επίσης γραμμένο ως OneUI) είναι μια διεπαφή χρήστη με βάση το Android που αναπτύχθηκε από τη Samsung Electronics για τα κινητά τηλέφωνά της με Android 9 ή νεότερη έκδοση.  Διαδέχοντας το Samsung Experience (Android 7-8) και το TouchWiz (Android 6 και παλαιότερο), σχεδιάστηκε για να κάνει τη χρήση μεγαλύτερων smartphone πιο εύκολη και για να γίνει πιο ελκυστικό οπτικά. Για περισσότερη σαφήνεια, ορισμένα στοιχεία της διεπαφής χρήστη τροποποιήθηκαν ώστε να ταιριάζουν με τα χρώματα που βασίζονται στο χρώμα του τηλεφώνου του χρήστη. Αποκαλύφθηκε στο συνέδριο προγραμματιστών της Samsung το 2018 μαζί με τη σειρά Galaxy S10, το Galaxy Buds και το Galaxy Fold.

## Παραπομπές


Κατηγορία:Λειτουργικά συστήματα
Μιρέλα Πάχου

Η **Μιρέλα Πάχου** (Ρόδος, 11 Ιουλίου 1986) είναι Ελληνίδα τραγουδοποιός και μουσικός.

## Πληροφορίες
Γεννήθηκε στη Ρόδο και σε ηλικία 18 ετών μετακόμισε στην Αθήνα για σπουδές στη Νομική. Παίζει πιάνο και ακορντεόν. Μεταξύ άλλων, έχει συνεργαστεί με τους: Λαυρέντη Μαχαιρίτσα, Θάνο Μικρούτσικο, Διονύση Σαββόπουλο, Μίλτο Πασχαλίδη, Βασίλη Καζούλη, Βασίλη Παπακωνσταντίνου, Γιάννη Κότσιρα, Κίτρινα Ποδήλατα, Σπύρο Γραμμένο, Γιάννη Ζουγανέλη, Σάκη Μπουλά, Χρήστο Θηβαίο και Αδάμ Τσαρούχη. 

Είναι διδάκτωρ στον Τομέα Δημοσίου Δικαίου στο Τμήμα Νομικής του Εθνικού και Καποδιστριακού Πανεπιστημίου Αθηνών.

## Δισκογραφία

#### Άλμπουμ
*2023 *Εδώ θα μείνω*
*2018 *Λίγο χρώμα*
*2014 *Μιρέλα*

#### Singles
*2026 *Η περίπτωσή μου*
*2025 *Δύο Πεταλούδες*
*2024 *Τα πρώτα μου Χριστούγεννα μαζί σου*
*2022 *Ανεμώνες*
*2022 *Για να γελάω*
*2021 *Λάθος διαδρομή*
*2021 *Τα καλοκαίρια μου* 
*2020 *Χορέψετε* 
*2019 *Έρωτας παρωδία*
*2018 *Νομάδες*
*2018 *Τι σε νοιάζει εσένα*

#### Συμμετοχές σε δίσκους
* 2025 *"Τα απρόοπτα (Κύκλος Β')" (Χρήστος Νικολόπουλος & Νίκος Αναγνωστάκης)*
* 2024 *"23 νέοι στιχουργοί" (Εργαστήρι Στιχουργικής Πόλυ Κυριάκου)*
* 2022 *"Πέτρα που κυλάει" (Βαγγέλης Γερμανός)*
* 2021 *"Ανθολόγιο για μικρούς και μεγάλους" (Ονιράμα)*
* 2020 *"Τραγουμύθια και παραγούδια" (Φάνης Μαργαρώνης, Γιώργος Θεοφάνους)*
* 2020 *"Τριλογία ψυχής" (Μαρία Χατζηαυξέντη)*
* 2017 "*Λαχείο" (Αλεξάνδρα Κόνιακ)*
* 2019 *"Ψέμα στο ψέμα" (Λαυρέντης Μαχαιρίτσας)*
* 2015 *"Ό,τι αγαπάς δεν τελειώνει" (Μίλτος Πασχαλίδης)*
* 2012 *"Οι άγγελοι ζουν ακόμη στη Μεσόγειο" (Λαυρέντης Μαχαιρίτσας)*
* 2012 *"Ξένοι σ' έναν τόπο που αλλάζει" (Μίλτος Πασχαλίδης)*

## Παραπομπές


Κατηγορία:Ελληνίδες τραγουδίστριες
Κατηγορία:Έλληνες τραγουδοποιοί
Μάκελλον Λιβίας

Η **Σκεπαστή Αγορά της Λιβίας**, λατιν.: Macellum Liviae, ήταν ένα εμπορικό συγκρότημα, που κτίστηκε από τον Aύγουστο στο όνομα της συζύγου του Λιβίας. Οικοδομήθηκε στον Εσκουιλίνο λόφο της Ρώμης.

## Αναφορές σε κείμενα
Πιθανόν να ταυτίζεται με *τὸ τεμένισμα τὸ Λιούιον ὠνομασμένον*, που αφιέρωσε ο Τιβέριος στις αρχές του 7 π.Χ.  Μία αποκατάσταση μεταξύ 364 και 378 από τον Βαλεντινιανό Α΄, τον Βάλη και τον Γρατιανό καταγράφεται σε μία επιγραφή,  και είτε αυτό το macellum είτε το Macellum Magnum σημειώνεται στο τμήμα 4 της κάτοψης σε μάρμαρο ης Ρώμης. 

Στο *Χρονικό* του Βενέδικτου του Σοράκτη κατά το έτος 921,  αναφέρεται ως η *εκκλησία του [[Sant'Eusebio|Σαντ'Εουσέβιο]] δίπλα στη μικρή αγορά* (aecclesia Sancti Eusebii iuxta macellum parvum).  Στην *[[Liber Pontificalis|Ποντιφική Βίβλο]]* η εκκλησία της Σάντα Μαρία Ματζόρε περιγράφεται ως *δίπλα στο μάκελλον της Λιβίας* (iuxta macellum Libiae)  και σε αυτή του Σαν Βίτο ιν Ματσέλλο.  Kαι η πομπική διαδρομή που περιγράφεται από τον Λατερανό κανόνα των Βενεδικτίνων, το *Τάγμα Βενεδίκτου* του 1143, σημειώνει *την είσοδο κάτω από την αψίδα [του Γαλλιηνού], όπου ονομάζεται μάκελλον της Λιβίας* (intrans sub arcum  ubi dicitur macellum Livianum) . 

## Αρχαιολογία
Ερείπια που αντιστοιχούν σε αυτές τις λογοτεχνικές ενδείξεις, έχουν βρεθεί λίγο έξω από την Πύλη Εσκουιλίνα, βόρεια του δρόμου, που μπορεί κάλλιστα να είναι αυτού του macellum. Αποτελούνται από μία ανοικτή αυλή, 80 Χ 25 μ., κτισμένη από πλίνθους με ρομβοειδή εργασία (opus reticulatum) και παράλληλα με τη γραμμή των Σερβίων Τειχών. Αυτή ήταν περιτριγυρισμένη με περιστύλιο και καταστήματα για διάφορα είδη εμπορευμάτων. Το νότιο τμήμα αυτής της περιοχής φαίνεται, ότι είχε καταπατηθεί από ιδιωτικές κατοικίες ήδη από τον 3ο αι. 

## Βιβλιογραφικές αναφορές


## Εξωτερικοί σύνδεσμοι
* Platner and Ashby, ''A Topographical Dictionary of Ancient Rome''

Κατηγορία:Αρχαία Ρώμη
Γέφυρα Φαβρίκιου

[μικρογραφία|Η Γέφυρα του Φαβρίκιου όπως εμφανίζεται σε ένα χαρακτικό [Τζοβάνι Μπατίστα Πιρανέζι|Πιρανέζι το 1756.]]
μικρογραφία|Η Γέφυρα Φαβρίκιου και το νησί Τιβερίνα, όπως φαίνεται από τον περίπατο του ποταμού Τίβερη.

Η **Γέφυρα του Φαβρίκιου**, λατιν.: Pons Fabricius, ιταλ.: Ponte Fabricio ή Γέφυρα των Τεσσάρων Κεφαλών, ιταλ.: Ponte dei Quattro Capi, είναι η παλαιότερη ρωμαϊκή γέφυρα στη Ρώμη της Ιταλίας, που εξακολουθεί να υπάρχει στην αρχική της κατάσταση.  Kτισμένh το 62 π.Χ., εκτείνεται στο μισό του ποταμού Τίβερη, από το Άρεως Πεδίον στην ανατολική πλευρά έως τη νήσο Τιβερίνα στη μέση· η Γέφυρα του Κέστιου είναι δυτικά του νησιού. Το *Quattro Capi* (τέσσερα κεφάλια) αναφέρεται στους δύο μαρμάρινους πυλώνες των διπρόσωπων ερμαϊκών στηλών του Ιανού στο στηθαίο, που μεταφέρθηκαν εδώ από την κοντινή εκκλησία του Αγίου Γρηγορίου (Mόντε Σαβέλλο) τον 14ο αι. 

## Γέφυρα
Σύμφωνα με τον Δίωνα Κάσσιο η γέφυρα κατασκευάστηκε το 62 π.Χ., το έτος αφότου ο Κικέρων ήταν ύπατος, για να αντικαταστήσει μία προηγούμενη ξύλινη γέφυρα, που καταστράφηκε από πυρκαγιά. Παραγγέλθηκε από τον Λεύκιο Φαβρίκιο, τον επιμελητή (curator) των δρόμων και μέλος του γένους των Φαβρικίων της Ρώμης. Εντελώς άθικτη από τη ρωμαϊκή αρχαιότητα, βρίσκεται από τότε σε συνεχή χρήση.

Η Γέφυρα του Φαβρίκιου έχει μήκος 62 μ. και πλάτος 5,5& μ. Είναι κατασκευασμένη με δύο μεγάλα τόξα, που στηρίζονται σε έναν κεντρικό πυλώνα στη μέση της ροής του ποταμού. Εσωτερικά είναι κατασκευασμένη από τόφφο. Η εξωτερική της όψη σήμερα είναι κατασκευασμένη από πλίνθους και τραβερτίνη.

### Επιγραφή
μικρογραφία|Η επιγραφή (CIL VI, 1305) στη γέφυρα.

Μία επιγραφή στον τραβερτίνη τιμά τη μνήμη του κατασκευαστή της στα λατινικά: 

L . FABRICIVS C. F . CVR[ATOR] VIAR | FACIVNDVM COERAVIT | IDEMQVE | PΡΟBΑVΙΤ

Δηλ. ο Λεύκιος Φαβρίκιος, γιος του Γάιου, επιμελητής των δρόμων / φρόντισε να κτιστεί / και ομοίως / ενέκρινε. 

Η επιγραφή επαναλαμβάνεται τέσσερις φορές, μία φορά σε κάθε πλευρά κάθε τόξου. Μία μεταγενέστερη επιγραφή, με μικρότερα γράμματα, αναφέρει ότι η γέφυρα αναστηλώθηκε από τον πάπα Ιννοκέντιο ΙΑ΄, πιθανότατα το 1679.

## Δείτε επίσης
* Κατάλογος ρωμαϊκών γεφυρών
* Ρωμαϊκή αρχιτεκτονική
* Ρωμαϊκή μηχανική

## Βιβλιογραφικές αναφορές


## Πηγές
* 

## Εξωτερικοί σύνδεσμοι

* LacusCurtius: Pons Fabricius
*   
* Τα ύδατα της Ρώμης: Γέφυρες του ποταμού Τίβερη και η ανάπτυξη της αρχαίας πόλης της Ρώμης 
* Πληροφορίες για το νησί Τίβερης (in Italian)
* Ponte Fabricio  (in Italian)

Κατηγορία:Γέφυρες στη Ρώμη
Λυκοστάνη Ιωαννίνων

Η **Λυκοστάνη** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - Ιστορικά στοιχεία
Η Λυκοστάνη βρίσκεται στους βορειοδυτικούς πρόποδες του βουνού Καστρί σε υψόμετρο 520 μέτρα ενώ απέχει περίπου 17 χλμ. ΝΔ. από την Ελεούσα (έδρα του δήμου) και 23 χλμ. Δ.-ΝΔ. από την πόλη των Ιωαννίνων. Το χωριό συγκαταλέγεται στα Γραμμενοχώρια και η ονομασία του οφείλεται στο μοναστήρι Κοιμήσεως της Θεοτόκου «Λυκοστάνη» που παλιότερα είχε μοναχούς με κοπάδια και μεγάλη περιουσία. Το επίθετο Λυκοστάνη οφείλεται στους πολλούς λύκους που φώλιαζαν στο "Μεγαλόγγο". Ως οικισμός αναφέρεται επίσημα, μετά την απελευθέρωση της Ηπείρου, με την ονομασία *Πογδορά* (στη σλαβική σημαίνει "στις παρυφές".) το 1919 στο ΦΕΚ 184Α - 19/08/1919 να προσαρτάται στην τότε κοινότητα Κοβίλιανης. Το 1940 μετονομάστηκε σε Λυκοστάνη. Σύμφωνα με το σχέδιο Καλλικράτης μαζί με το Πολύλοφο αποτελούν την τοπική κοινότητα Πολυλόφου της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 έχει ως πληθυσμό 11 κατοίκους.

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Ρίβας (πόλη)

Το **Ρίβας** (*Rivas*) είναι πόλη και δήμος της νοτιοδυτικής Νικαράγουας, κτισμένη πάνω στον ομώνυμο ισθμό που σχηματίζεται ανάμεσα στον Ειρηνικό Ωκεανό και τη μεγάλη Λίμνη Νικαράγουα. Η πόλη έχει πληθυσμό 35.276 κατοίκους με βάση εκτίμηση του 2020 και είναι πρωτεύουσα του Διαμερίσματος του Ρίβας. Ο ομώνυμος δήμος έχει πληθυσμό 54.727 κατοίκους, μια αύξηση 44,7% σε σχέση με το 1995.

## Γεωγραφία και κλίμα
Το Ρίβας είναι κτισμένο σε μέσο υψόμετρο 67 μέτρα πάνω από την επιφάνεια της θάλασσας και σε γεωγραφικές συντεταγμένες του κέντρου του 11°26΄20΄΄ Βόρειο πλάτος και 85°49΄44΄΄ Δυτικό μήκος (κεντρικό πάρκο). Το κέντρο της πόλεως απέχει 4,5 χιλιόμετρα από τη Λίμνη Νικαράγουα και 18 από την ακτή του Ειρηνικού Ωκεανού σε ευθεία γραμμή. Η έκταση του Δήμου Ρίβας είναι 281 τετραγωνικά χιλιόμετρα και αντιστοιχεί στο 13,0% της εκτάσεως του Διαμερίσματος Ρίβας, που έχει 10 δήμους.

Η πόλη έχει κλίμα τροπικής σαβάνας (*Aw* κατά την Κλιματική ταξινόμηση Κέππεν), με μια σύντομη ξηρή εποχή από τον Ιανουάριο μέχρι τον Απρίλιο και μια μακρά εποχή των βροχών από τον Μάιο μέχρι τον Οκτώβριο. Η θερμοκρασία παραμένει σταθερή σε όλη τη διάρκεια του έτους, με την ξηρή εποχή να είναι ελαφρώς δροσερότερη. Η μέση ετήσια βροχόπτωση είναι 1.345 χιλιοστόμετρα.

## Ενδιαφέροντα
* Η πόλη φιλοξενεί μουσείο ιστορίας και ανθρωπολογίας.
* Είναι η γενέτειρα της πρώτης (και μοναδικής μέχρι σήμερα) γυναίκας Προέδρου της Νικαράγουα, της Βιολέτα Τσαμόρο.

## Παραπομπές


## Δείτε επίσης
* Διώρυγα Νικαράγουα, σχέδιο που θα περνούσε κοντά από την πόλη

Κατηγορία:Δήμοι της Νικαράγουας
Κατηγορία:Πόλεις της Νικαράγουας